title: KOMISSION TÄYTÄNTÖÖNPANOASETUS (EU) …/…, formaldehydiä säilöntäaineiden ja hygieniaa edistävien aineiden funktionaalisiin ryhmiin kuuluvana rehun lisäaineena koskevan hyväksynnän epäämisestä

text:
               KOMISSION TÄYTÄNTÖÖNPANOASETUS (EU) …/…,

               annettu 7.2.2018,

               formaldehydiä säilöntäaineiden ja hygieniaa edistävien aineiden funktionaalisiin ryhmiin kuuluvana rehun lisäaineena koskevan hyväksynnän epäämisestä

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003
                  1
                ja erityisesti sen 9 artiklan 2 kohdan,

               sekä katsoo seuraavaa:

               (1)Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle tai epäämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY
                  2
                mukaisesti.

               (2)Formaldehydi hyväksyttiin direktiivin 70/524/ETY mukaisesti komission direktiivillä 83/466/ETY
                  3
                rajoittamattomaksi ajaksi säilöntäaineiden ryhmään kuuluvana rehun lisäaineena käytettäväksi enintään kuuden kuukauden ikäisten sikojen ruokinnassa tarkoitetussa rasvattomassa maidossa. Kyseinen tuote merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)Formaldehydi (EY-numero 200-001-8, CAS-numero 50-00-0) sisällytettiin komission asetuksella (EY) N:o 1451/2007
                  4
                perustettuun sellaisten tehoaineiden luetteloon, joita on arvioitava sitä silmällä pitäen, voidaanko ne mahdollisesti lisätä Euroopan parlamentin ja neuvoston direktiivin 98/8/EY
                  5
                liitteisiin I, IA tai IB. Direktiivin 98/8/EY korvanneen Euroopan parlamentin ja neuvoston asetuksen (EU) N:o 528/2012
                  6
                soveltamisalaan eivät kuitenkaan kuulu tuotteet, joita käytetään rehun säilömiseen haitallisten organismien torjumiseksi ja erityisesti vähentämään salmonellan aiheuttamaa rehun saastumista, sillä kyseiset tuotteet kuuluvat asetuksen (EY) N:o 1831/2003 soveltamisalaan. Biosidivalmisteita, joita käytetään rehun säilöntäaineina ja jotka sisältävät formaldehydiä, ei ole komission päätöksen 2013/204/EU
                  7
                mukaisesti saanut saattaa markkinoille 1 päivästä heinäkuuta 2015 lähtien. Tämä päivämäärä asetettiin tavoitteena antaa riittävästi aikaa siirtyä biosidivalmisteiden sääntelyjärjestelmästä asetuksen (EY) N:o 1831/2003 mukaiseen rehun lisäaineiden sääntelyjärjestelmään.

               (4)Asetuksen (EY) N:o 1831/2003 7 artiklan mukaisesti toimitettiin kaksi formaldehydivalmisteen hyväksyntää kaikkien eläinlajien rehun lisäaineena koskevaa hakemusta, joissa pyydettiin, että kyseinen lisäaine luokiteltaisiin lisäaineiden luokkaan ”teknologiset lisäaineet” ja funktionaaliseen ryhmään ”säilöntäaineet”. Molempiin hakemuksiin sisältyi käyttö enintään kuuden kuukauden ikäisille sioille tarkoitetussa rasvattomassa maidossa olemassa olevana tuotteena asetuksen (EY) N:o 1831/2003 10 artiklan 2 kohdan mukaisesti. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (5)Asetuksen (EY) N:o 1831/2003 7 artiklan mukaisesti toimitettiin lisäksi formaldehydivalmisteen hyväksyntää sikojen ja siipikarjan rehun lisäaineena koskeva hakemus, jossa pyydettiin, että kyseinen lisäaine luokiteltaisiin lisäaineiden luokkaan ”teknologiset lisäaineet” ja funktionaaliseen ryhmään ”hygieniaa edistävät aineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (6)Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi kahdessa 28 päivänä tammikuuta 2014
                  8
                antamassaan lausunnossa ja 1 päivänä heinäkuuta 2014
                  9
                antamassaan lausunnossa, että formaldehydivalmiste olisi kohdelajien osalta turvallista tiettyinä pitoisuuksina broilerien, munivien kanojen, japaninviiriäisten ja (vieroitettujen) porsaiden ruokinnassa mutta että turvallista pitoisuutta ei voitu määrittää kaikkien eläinlajien ja -luokkien osalta, kaikki siipikarja ja siat mukaan luettuina. Saatavilla olevista tutkimuksista ei myöskään voitu päätellä sitä formaldehydin pitoisuutta, joka olisi turvallinen kohdelajien lisääntymisen kannalta. Elintarviketurvallisuusviranomainen totesi myös, että formaldehydivalmiste saattaa olla tehokas säilöntäaineena ja hygieniaa edistävänä aineena mikrobien kasvun vähentämisessä salmonellan saastuttamassa rehussa. Elintarviketurvallisuusviranomainen totesi kyseisissä kolmessa lausunnossaan lisäksi, että formaldehydi on ongelmallinen käyttäjien turvallisuuden kannalta. Formaldehydi on myrkyllistä ainetta, joka on erittäin ärsyttävää, herkistää ihoa ja hengitysteitä (työperäinen astma mukaan luettuna) ja aiheuttaa silmävaurioita. Elintarviketurvallisuusviranomainen mainitsi lausunnoissaan, että paikallisen ärsytyksen oletetaan edistävän vahvasti karsinogeneesiä mutta että alhaisempien paikallisten formaldehydipitoisuuksien tiedetään tuottavan DNA-addukteja ja että tämän vuoksi se katsoi, ettei altistumista pitoisuudelle, josta ei aiheudu ärsytystä, ei voida pitää täysin riskittömänä. Elintarviketurvallisuusviranomainen totesi lisäksi, ettei nykytietämyksen perusteella voida sulkea pois formaldehydialtistuksen ja leukemian välistä syy-yhteyttä. Elintarviketurvallisuusviranomainen katsoi, ettei formaldehydivalmisteen hakemuksen kohteena olleen rehussa tapahtuvan käytön osalta voitu määrittää tasoa, jolla ihon, silmien tai hengityselinten altistuminen formaldehydille olisi turvallista. Tämän vuoksi elintarviketurvallisuusviranomainen suositteli toimenpiteiden toteuttamista sen varmistamiseksi, etteivät tuotetta käsittelevien henkilöiden hengitystiet, iho tai silmät altistu formaldehydin käytöstä syntyvälle pölylle, sumulle tai höyrylle. Elintarviketurvallisuusviranomainen suositti lisäksi, että olisi tarkasteltava sitä, suojaisivatko mahdollisesti vahvistettavat tiukat suojelutoimenpiteet tehokkaasti käyttäjiä. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla lisäaine määritetään rehusta.

               (7)Formaldehydi on Euroopan parlamentin ja neuvoston asetuksella (EY) N:o 1272/2008
                  10
                luokiteltu syöpää aiheuttavaksi (kategoria 1B) hengitettynä ja sukusolujen perimää vaurioittavaksi (kategoria 2).

               (8)Työterveyttä ja työturvallisuutta koskevan unionin lainsäädännön puitteissa ollaan määrittämässä työperäisen altistuksen raja-arvoja formaldehydille. Komission päätöksellä 2014/113/EU
                  11
                perustettu työperäisen altistuksen raja-arvoja käsittelevä tiedekomitea esitti 30 päivänä kesäkuuta 2016 antamassaan suosituksessa
                  12
                käsityksensä vaikutustavan arviointiin perustuvasta formaldehydin raja-arvosta, jota tämän jälkeen tarkasteli työturvallisuuden ja työterveyden neuvoa-antava kolmikantainen komitea
                  13
                työperäisen altistuksen raja-arvojen vahvistamista koskevan menettelyn mukaisesti.

               (9)Asetuksen (EY) N:o 1831/2003 9 artiklan mukaisesti lisäaineen hyväksyntää koskevassa toimenpiteessä on otettava huomioon kyseisen asetuksen 5 artiklan 2 ja 3 kohdan vaatimukset samoin kuin yhteisön lainsäädäntö sekä muut asiaan liittyvät perustellut tekijät. Formaldehydin hyväksymistä rehun lisäaineena koskevan riskinhallintapäätöksen olisi näin ollen perustuttava kaikkiin saatavilla oleviin tietoihin käsillä olevista riskeistä – eritoten yhtäältä formaldehydin käsittelystä käyttäjille ja erityisesti työntekijöille aiheutuvista riskeistä ja toisaalta eläimille ja kyseisten eläintuotteiden käyttäjille aiheutuvista riskeistä, jos formaldehydiä ei käytetä rehun lisäaineena.

               (10)Työterveyttä ja työturvallisuutta koskevan unionin lainsäädännön ja erityisesti Euroopan parlamentin ja neuvoston direktiivin 2004/37/EY
                  14
                4 artiklan mukaisesti työnantajan tulee vähentää niin paljon kuin se on teknisesti mahdollista syöpää aiheuttavan aineen tai perimän muutoksia aiheuttavan aineen käyttöä työpaikalla korvaamalla se aineella, valmisteella tai menetelmällä, joka käyttöolosuhteissaan ei ole vaarallinen tai on vähemmän vaarallinen työntekijän terveydelle tai turvallisuudelle.

               (11)Formaldehydin käsittelystä aiheutuu käyttäjille vakavia riskejä, joten tällainen korvaamiseen perustuva lähestymistapa on asianmukainen myös kyseisen lisäaineen tapauksessa, kun otetaan huomioon asetuksella (EY) N:o 1831/2003 tavoiteltu ihmisten terveyden ja käyttäjien etujen korkeatasoisen suojelun varmistamisen tavoite ja Euroopan parlamentin ja neuvoston asetuksessa (EY) N:o 178/2002
                  15
                säädetty ennalta varautumisen periaate.

               (12)Mitä tulee mahdollisiin formaldehydille vaihtoehtoisiin tuotteisiin säilöntäaineiden funktionaaliseen ryhmään kuuluvana lisäaineena, useilla lisäaineilla on unionissa nykyisin hyväksyntä tässä samassa funktionaalisessa ryhmässä.

               (13)Mitä tulee mahdollisiin formaldehydille vaihtoehtoisiin tuotteisiin hygieniaa edistävien aineiden funktionaaliseen ryhmään
                  16
                kuuluvana lisäaineena, parhaillaan on käynnissä tutkimustoimintaa sellaisten lisäaineiden kehittämiseksi, jotka olisivat sekä turvallisia että tehokkaita rehun mikrobiologisen saastumisen vähentämisessä. Tässä funktionaalisessa ryhmässä on jo hyväksytty lisäaine
                  17
               , jota pidetään erilaisesta toimintamekanismistaan huolimatta vaihtoehtona patogeenisten bakteerien, kuten Salmonella spp:n, vähentämiseksi rehussa ilman, että siitä aiheutuisi samanlaista haittaa käyttäjien turvallisuuden kannalta kuin formaldehydin käytöstä. Kyseiseen funktionaaliseen ryhmään kuuluvien muiden lisäaineiden hyväksynnästä on jätetty useita hakemuksia, joita arvioidaan parhaillaan asetuksen (EY) N:o 1831/2003 mukaisesti. Muut hyväksytyt rehun lisäaineet voivat lisäksi eläintuotantoon vaikuttavina lisäaineina parantaa eläintuotteiden laatua vähentämällä Salmonella spp:n kaltaisten enteropatogeenien aiheuttamaa saastumista.

               (14)Sen lisäksi, että kaavailluissa käyttötarkoituksissa rehussa on mahdollista käyttää formaldehydin sijaan vaihtoehtoisia tuotteita, hygieniavaatimusten ja hyvien käytänteiden täytäntöönpano koko rehuketjussa, siten kuin asiasta säädetään Euroopan parlamentin ja neuvoston asetuksessa (EY) N:o 183/2005
                  18
               , edistää rehun turvallisuutta ja laatua ennaltaehkäisevällä lähestymistavalla. Näissä puitteissa säädetään muun muassa erityisistä hygieniatoimenpiteistä salmonellan saastuttaman rehun valvomiseksi, ehkäisemiseksi ja käsittelemiseksi.

               (15)Edellä mainituista seikoista seuraa, että formaldehydin hyödyt eivät kompensoi sen terveysriskejä, kun otetaan huomioon formaldehydin haitalliset vaikutukset ainetta käsittelevien käyttäjien terveyteen samoin kuin ennalta varautumisen periaatteen soveltaminen työntekijöiden terveyden suojelussa ja se, että formaldehydin kaavailtuihin käyttötarkoituksiin rehussa on saatavilla joitakin vaihtoehtoisia tuotteita ja toimenpiteitä, joista ei aiheudu samanlaista haittaa ihmisten turvallisuuden kannalta. Siten asetuksen (EY) N:o 1831/2003 5 artiklassa säädetyt hyväksynnän edellytykset eivät täyty ja näin ollen formaldehydin hyväksyntä rehun lisäaineena käytettäväksi säilöntäaineena ja hygieniaa edistävänä aineena olisi evättävä.

               (16)Koska formaldehydin käytön jatkaminen saattaa aiheuttaa riskin ihmisten terveydelle, funktionaaliseen ryhmään ”säilöntäaineet” kuuluva, enintään kuuden kuukauden ikäisille sioille tarkoitetussa rasvattomassa maidossa käytettävä lisäaine ja sitä sisältävät esiseokset olisi poistettava markkinoilta mahdollisimman pian. Käytännön syistä olisi kuitenkin sallittava kestoltaan rajoitettu ajanjakso kyseisten tuotteiden nykyisten varastojen markkinoilta poistamista varten, jotta toimijat voivat asianmukaisesti noudattaa markkinoiltapoistamisvelvoitetta. Näin ollen olisi myös sallittava rajoitettu ajanjakso, jonka aikana markkinoilta on poistettava lisäainetta tai esiseoksia sisältävä rasvaton maito ja tällaista rasvatonta maitoa sisältävät rehuseokset, jotta otetaan huomioon näiden tuotteiden käyttö rehuketjussa.

               (17)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla
                  Hyväksynnän epääminen

               Evätään formaldehydin hyväksyntä lisäaineiden luokkaan ”teknologiset lisäaineet” ja funktionaalisiin ryhmiin ”säilöntäaineet” ja ”hygieniaa edistävät aineet” kuuluvana eläinten rehun lisäaineena.

               2 artikla
                  Poistaminen markkinoilta

               1.Lisäaineiden luokkaan ”teknologiset lisäaineet” ja funktionaaliseen ryhmään ”säilöntäaineet” kuuluvana lisäaineena enintään kuuden kuukauden ikäisille sioille tarkoitetussa rasvattomassa maidossa käytettävän formaldehydin ja kyseistä lisäainetta sisältävien esiseosten varastot on poistettava markkinoilta mahdollisimman pian ja viimeistään [...] päivänä [...]kuuta [...] [3 kuukautta tämän asetuksen voimaantulosta – julkaisemisesta vastaava yksikkö lisää päivämäärän].

               2.Rasvaton maito, joka sisältää edellä 1 kohdassa tarkoitettua lisäainetta tai siinä tarkoitettuja esiseoksia, ja tällaista rasvatonta maitoa sisältävät rehuseokset, jotka on tuotettu ennen [...] päivää [...]kuuta [...] [3 kuukautta tämän asetuksen voimaantulosta – julkaisemisesta vastaava yksikkö lisää päivämäärän], on poistettava markkinoilta mahdollisimman pian ja viimeistään [...] päivänä [...]kuuta [...] [6 kuukautta tämän asetuksen voimaantulosta – julkaisemisesta vastaava yksikkö lisää päivämäärän].

               3 artikla
                  Voimaantulo

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 7.2.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 268, 18.10.2003, s. 29.

                     (2)

                        Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

                     (3)

                        Forty-third Commission Directive 83/466/EEC of 28 July 1983 amending the Annexes to Council Directive 70/524/EEC concerning additives in feedingstuffs (EYVL L 255, 15.9.1983, s. 28). Lisäaineen kemiallista kuvausta täsmennettiin eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta 8 päivänä heinäkuuta 1985 annetulla komission direktiivillä 85/429/ETY (EYVL L 245, 12.9.1985, s. 1).

                     (4)

                        Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3).

                     (5)

                        Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

                     (6)

                        Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).

                     (7)

                        Komission päätös 2013/204/EU, annettu 25 päivänä huhtikuuta 2013, tuotetyypissä 20 käytetyn formaldehydin jättämisestä pois biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY liitteestä I, I A tai I B (EUVL L 117, 27.4.2013, s. 18).

                     (8)

                        EFSA Journal 2014;12(2):3561 ja EFSA Journal 2014;12(2)3562.

                     (9)

                        EFSA Journal 2014;12(7):3790.

                     (10)

                        Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

                     (11)

                        Komission päätös 2014/113/EU, annettu 3 päivänä maaliskuuta 2014, kemiallisten aineiden työperäisen altistuksen raja-arvoja käsittelevän tiedekomitean perustamisesta ja päätöksen 95/320/EY kumoamisesta (EUVL L 62, 4.3.2014).

                     (12)

                        SCOEL/REC/125. Saatavilla osoitteessa

                  https://publications.europa.eu/en/publication-detail/-/publication/7a7ae0c9-c03d-11e6-a6db-01aa75ed71a1

                     (13)

                        Työturvallisuuden ja työterveyden neuvoa-antava komitea perustettiin työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 tehdyllä neuvoston päätöksellä 2003/C 218/01 (EUVL C 218, 13.9.2003, s. 1).

                     (14)

                        Euroopan parlamentin ja neuvoston direktiivi 2004/37/EY, annettu 29 päivänä huhtikuuta 2004, työntekijöiden suojelemisesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssä liittyviltä vaaroilta (kuudes neuvoston direktiivin 89/391/ETY 16 artiklan l kohdassa tarkoitettu erityisdirektiivi) (EUVL L 158, 30.4.2004, s. 50).

                     (15)

                        Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

                     (16)

                        Tämä funktionaalinen ryhmä on perustettu tekniikan ja tieteen kehityksen seurauksena Euroopan parlamentin ja neuvoston asetuksen (EY) N:o 1831/2003 muuttamisesta uuden rehun lisäaineiden funktionaalisen ryhmän perustamiseksi 9 päivänä joulukuuta 2015 annetulla Euroopan parlamentin ja neuvoston asetuksella (EU) 2015/2294 (EUVL L 324, 10.12.2015, s. 3).

                     (17)

                        Komission täytäntöönpanoasetus (EU) 2017/940, annettu 1 päivänä kesäkuuta 2017, muurahaishapon hyväksymisestä kaikkien eläinlajien rehun lisäaineena (EUVL L 142, 2.6.2017, s. 40).

                     (18)

                        Euroopan parlamentin ja neuvoston asetus (EY) N:o 183/2005, annettu 12 päivänä tammikuuta 2005, rehuhygieniaa koskevista vaatimuksista (EUVL L 35, 8.2.2005, s. 1).


title: KOMISSION TÄYTÄNTÖÖNPANOASETUS (EU) …/…, yhdenmukaisista edellytyksistä aikasarjojen toimittamiseksi uutta alueellista jaottelua varten asetuksen (EY) N:o 1059/2003 mukaisesti

text:
               KOMISSION TÄYTÄNTÖÖNPANOASETUS (EU) …/…,

               annettu 8.11.2018,

               yhdenmukaisista edellytyksistä aikasarjojen toimittamiseksi uutta alueellista jaottelua varten asetuksen (EY) N:o 1059/2003 mukaisesti

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 1059/2003
                  1
                ja erityisesti sen 5 artiklan 5 kohdan

               sekä katsoo seuraavaa:

               (1)Asetuksessa (EY) N:o 1059/2003 annetaan oikeudellinen kehys alueluokitukselle yhdenmukaistettujen alueellisten tilastojen keräämistä, kokoamista ja levitystä varten unionin alueella.

               (2)Komissio on muuttanut yhteistä tilastollisten alueyksiköiden nimikkeistöä (NUTS) asetuksella (EU) 2016/2066, joka tuli voimaan 1 päivänä tammikuuta 2018.

               (3)Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Jäsenvaltioiden on toimitettava komissiolle aikasarjat uutta alueellista jaottelua varten liitteen mukaisesti.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 8.11.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 154, 21.6.2003, s. 1, sellaisena kuin se on viimeksi muutettuna asetuksella (EU) 2017/2391 (EUVL L 350, 29.12.2017, s. 1).

    ---documentbreak---

               LIITE

               Vaadittu aloitusvuosi tilastoaloittain

                        Ala

                        NUTS-taso 2

                        NUTS-taso 3

                        Maatalous

                        2013

                        Väestönkehitys – väestö, elävänä syntyneet, kuolleet

                        1990
                           1

                        1990
                           2

                        Työmarkkinat – työllisyys, työttömyys

                        2013

                        2013
                           3

                        Koulutus

                        2013

                        Ympäristö – jätteenkäsittelylaitokset

                        2014

                        Terveys – kuolemansyyt

                        1997
                           4

                        Terveys – infrastruktuuri

                        1996
                           5

                        Terveys – potilaat

                        2003
                           6

                        Tietoyhteiskunta

                        2013
                           7

                        Alueelliset taloustilit: Kotitalouksien tilit

                        2000

                        Alueelliset taloustilit – aluetilinpito

                        2000

                        2000

                        Tiede ja teknologia – T&K-menot ja henkilöstö

                        2015

                        Matkailu

                        2015

                     (1)

                        Tietojen toimittaminen ei ole pakollista viitevuosilta 1990–2012.

                     (2)

                        Tietojen toimittaminen ei ole pakollista viitevuosilta 1990–2012.

                     (3)

                        Tietojen toimittaminen ei ole pakollista.

                     (4)

                        Tietojen toimittaminen ei ole pakollista viitevuosilta 1997–2011.

                     (5)

                        Tietojen toimittaminen ei ole pakollista.

                     (6)

                        Tietojen toimittaminen ei ole pakollista.

                     (7)

                        Tietojen toimittaminen ei ole pakollista.


title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EU) N:o 1308/2013 soveltamissäännöistä rypäletuotteiden fysikaalisten, kemiallisten ja aistinvaraisten ominaisuuksien määrittämisessä käytettävien analyysimenetelmien ja luonnollisen alkoholipitoisuuden lisäämistä koskevista jäsenvaltioiden päätöksistä ilmoittamisen osalta

text:
               KOMISSION TÄYTÄNTÖÖNPANOASETUS (EU) …/…,

               annettu 16.4.2019,

               Euroopan parlamentin ja neuvoston asetuksen (EU) N:o 1308/2013 soveltamissäännöistä rypäletuotteiden fysikaalisten, kemiallisten ja aistinvaraisten ominaisuuksien määrittämisessä käytettävien analyysimenetelmien ja luonnollisen alkoholipitoisuuden lisäämistä koskevista jäsenvaltioiden päätöksistä ilmoittamisen osalta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 80 artiklan 5 kohdan, 91 artiklan c ja d alakohdan ja 223 artiklan 3 kohdan,

               sekä katsoo seuraavaa:

               (1)Asetuksella (EU) N:o 1308/2013 kumotaan ja korvataan neuvoston asetus (EY) N:o 1234/2007
                  2
               . Asetuksen (EU) N:o 1308/2013 II osan II osaston I luvun 1 jaksossa vahvistetaan rypäletuotteiden luokkia, viininvalmistusmenetelmiä ja sovellettavia rajoituksia koskevat säännöt ja siirretään komissiolle valta antaa tähän liittyviä delegoituja säädöksiä ja täytäntöönpanosäädöksiä. Jotta voidaan varmistaa viinimarkkinoiden moitteeton toiminta uudessa oikeudellisessa kehyksessä, on hyväksyttävä tällaisilla säädöksillä tietyt säännöt. Näillä säädöksillä olisi korvattava komission delegoidulla asetuksella (EU)
                  3
                [viininvalmistusta koskeva delegoitu asetus] korvattavan komission asetuksen (EY) N:o 606/2009
                  4
                säännökset.

               (2)Komissio vahvistaa tarvittaessa sääntöjä rypäletuotteiden fysikaalisten, kemiallisten ja aistinvaraisten ominaisuuksien määrittämisessä käytettäville analyysimenetelmille asetuksen (EU) N:o 1308/2013 80 artiklan 5 kohdan ja 91 artiklan d alakohdan mukaisesti. Menetelmien on perustuttava asiaa koskeviin Kansainvälisen viinijärjestön (OIV) suosittelemiin ja julkaisemiin menetelmiin, paitsi jos ne olisivat tehottomia tai epäasianmukaisia. Asetuksen (EU) N:o 1308/2013 91 artiklan c alakohdassa myös siirretään komissiolle valta vahvistaa säännöt sen tarkistamiseksi, onko mainittuja tuotteita käsitelty unionissa sallittujen viininvalmistusmenetelmien vastaisesti.

               (3)Analyysimenetelmä sen määrittämiseksi, onko viinituotteessa allyyli-isotiosyanaattia, esitetään tämän asetuksen liitteessä. Muihin menetelmiin sen määrittämiseksi, onko tuotteita käsitelty sallittujen viininvalmistusmenetelmien vastaisesti, on sovellettava asianomaisten jäsenvaltioiden sallimia sääntöjä.

               (4)Asetuksen (EU) N:o 1308/2013 liitteessä VIII olevan I osan A jakson 3 kohdassa vahvistetaan jäsenvaltioiden velvollisuus antaa komissiolle tiedoksi kyseisen jakson 2 kohdassa säädettyjen rajojen korotukset. Olisi määritettävä yksityiskohdat siitä, miten jäsenvaltioiden on toimitettava kyseiset tiedot komissiolle.

               (5)Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla
               Soveltamisala

               Tässä asetuksessa säädetään asetuksen (EU) N:o 1308/2013 II osaston I luvun soveltamissäännöistä rypäletuotteiden fysikaalisten, kemiallisten ja aistinvaraisten ominaisuuksien määrittämisessä käytettävien analyysimenetelmien ja luonnollisen alkoholipitoisuuden lisäämistä koskevista jäsenvaltioiden päätöksistä ilmoittamisen osalta.

               2 artikla
               Sovellettavat unionin analyysimenetelmät

               Asetuksen (EU) N:o 1308/2013 75 artiklan 5 kohdan d alakohdassa tarkoitetut analyysimenetelmät, joita käytetään allyyli-isotiosyanaatin käytölle tiettyjen rypäletuotteiden tuotannossa unionin lainsäädännössä vahvistettujen raja-arvojen valvonnan toteuttamiseksi, esitetään tämän asetuksen liitteessä.

               3 artikla
               Luonnollisen alkoholipitoisuuden lisäämistä koskevista jäsenvaltioiden päätöksistä ilmoittaminen

               1. Jäsenvaltion, joka sallii luonnollisen alkoholipitoisuuden lisäämisen asetuksen (EU) N:o 1308/2013 liitteessä VIII olevan I osan A jakson 3 kohdan nojalla, on ilmoitettava siitä komissiolle kuukauden kuluessa poikkeuksen myöntämisestä. Jäsenvaltion on ilmoituksessaan mainittava päätöksessä tarkoitetut alueet ja rypälelajikkeet ja esitettävä tiedot ja todisteet siitä, että ilmasto-olot ovat olleet asianomaisilla alueilla poikkeuksellisen epäsuotuisat.

               2. Ilmoitus on tehtävä delegoidun asetuksen (EU) 2017/1183
                  5
                ja komission täytäntöönpanoasetuksen (EU) 2017/1185
                  6
                mukaisesti.

               3. Komissio antaa ilmoitukset tiedoksi muille jäsenvaltioille.

               4 artikla
               Voimaantulo

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan [sovitetaan yhteen delegoidun asetuksen soveltamispäivän kanssa].

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 16.4.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 347, 20.12.2013, s. 671.

                     (2)

                        Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).

                     (3)

                        Komission delegoitu asetus (EU) .../..., annettu [...] [...] (EUVL L [...]).

                     (4)

                        Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).

                     (5)

                        Komission delegoitu asetus (EU) 2017/1183, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 täydentämisestä komissiolle tiedoksiannettavien tietojen ja asiakirjojen osalta (EUVL L 171, 4.7.2017, s. 100).

                     (6)

                        Komission täytäntöönpanoasetus (EU) 2017/1185, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (EUVL L 171, 4.7.2017, s. 113).

    ---documentbreak---

               FI

               LIITE

               UNIONIN ERITYISET ANALYYSIMENETELMÄT

               ALLYYLI-ISOTIOSYANAATTI

               1. Menetelmän periaate

               Viinin mahdollisesti sisältämä allyyli-isotiosyanaatti kerätään tislaamalla ja tunnistetaan kaasukromatografisesti.

               2. Reagenssit

               2.1. Absoluuttinen etanoli.

               2.2. Vertailuliuos: absoluuttisessa alkoholissa oleva allyyli-isotiosyanaattiliuos, joka sisältää 15 mg allyyli-isotiosyanaattia litrassa.

               2.3. Jäähdytysseos, joka koostuu etanolin ja hiilihappojään seoksesta (lämpötila –60 °C).

               3. Välineistö

               3.1. Kuvan mukainen tislauslaitteisto typpivirrassa tislaamista varten.

               3.2. Säädettävä lämpöhaude.

               3.3. Virtausmittari.

               3.4. Kaasukromatografi liekkifotometridetektorilla, jossa on rikkiyhdisteille selektiivinen suodatin (λ = 394 nm) tai muu tähän määritykseen soveltuva detektori.

               3.5. Ruostumattomasta teräksestä valmistettu kromatografiakolonni, sisähalkaisija 3 mm, pituus 3 m; täytetty 10 % Carbowax 20M 80–100 meshin Chromosorb WHP:llä.

               3.6. Mikroruisku, 10 µl.

               4. Menettely

               Mitataan kaksi litraa viiniä tislauskolviin, lisätään muutama millilitra etanolia (kohta 2.1) kahteen keräysputkeen siten, että kaasudispersioputken huokoiset osat peittyvät kokonaan. Jäähdytetään putket ulkopuolelta jäähdytysseoksella. Liitetään kolvi keräysputkiin ja annetaan typen virrata laitteeseen noin 3 litraa tunnissa. Lämmitetään viini 80 celsiusasteeseen säätämällä lämpöhaude sopivalla tavalla ja kerätään yhteensä 45–50 ml tislettä.

               Stabiloidaan kromatografi. Seuraavat ajo-olosuhteet ovat suositeltavia:

               — injektorin lämpötila: 200 °C,

               — kolonnin lämpötila: 130 °C,

               — helium-kantokaasun virtausnopeus: 20 ml/minuutti.

               Ruiskutetaan mikroruiskulla sellainen määrä vertailuliuosta, että allyyli-isotiosyanaattia vastaava piikki voidaan tunnistaa kromatogrammilta helposti.

               Ruiskutetaan tisleestä otettu näyte kromatografiin samalla tavalla. Tarkistetaan, että saadun piikin retentioaika vastaa allyyli-isotiosyanaatin piikkiä.

               Edellä kuvatuissa koeolosuhteissa mikään viinin luontainen aine ei aiheuta häiritsevää piikkiä tutkittavan näytteen kromatogrammissa.

               Laitteisto typpivirrassa tislaamista varten


title: KOMISSION TÄYTÄNTÖÖNPANOASETUS (EU) …/…, maakaasun ja sähkön hintoja koskeviin Euroopan tilastoihin liittyvien laaturaporttien sisältöä koskevista teknisistä vaatimuksista Euroopan parlamentin ja neuvoston asetuksen (EU) 2016/1952 mukaisesti

text:
               KOMISSION TÄYTÄNTÖÖNPANOASETUS (EU) …/…,

               annettu 17.5.2019,

               maakaasun ja sähkön hintoja koskeviin Euroopan tilastoihin liittyvien laaturaporttien sisältöä koskevista teknisistä vaatimuksista Euroopan parlamentin ja neuvoston asetuksen (EU) 2016/1952 mukaisesti

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon maakaasun ja sähkön hintoja koskevista Euroopan tilastoista 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/1952
                  1
                ja erityisesti sen 7 artiklan 5 kohdan,

               sekä katsoo seuraavaa:

               (1)Asetuksessa (EU) 2016/1952 vahvistetaan kehys maakaasun ja sähkön hintoja koskevien vertailukelpoisten Euroopan tilastojen tuottamista varten.

               (2)Asetuksen (EU) 2016/1952 7 artiklan 3 kohdan mukaan jäsenvaltioiden kuuluu toimittaa komissiolle (Eurostatille) joka kolmas vuosi tietoja koskeva vakiomuotoinen laaturaportti Euroopan parlamentin ja neuvoston asetuksen (EY) N:o 223/2009
                  2
                12 artiklan 1 kohdassa säädettyjen laatukriteerien mukaisesti. Näihin raportteihin pitää sisällyttää tiedot tietojen kattavuudesta ja keruusta, laskentakriteereistä, käytetyistä menetelmistä ja tietolähteistä sekä niitä koskevista mahdollisista muutoksista.

               (3)Asetuksen (EU) 2016/1952 7 artiklan 4 kohdan mukaan komissio (Eurostat) arvioi toimitettujen tietojen laatua ja hyödyntää tätä arviointia sekä laaturaporttien analyysia laatiakseen ja julkaistakseen kertomuksen asetuksen (EU) 2016/1952 soveltamisalaan kuuluvien Euroopan tilastojen laadusta.

               (4)Asetuksen (EU) 2016/1952 voimaantulon jälkeen komissio (Eurostat) on tehnyt tiivistä yhteistyötä jäsenvaltioiden kanssa arvioitaessa laaturaporttien sisällölle ja asianmukaiselle aikataululle asetettavia asiaankuuluvia teknisiä laadunvarmistusvaatimuksia.

               (5)Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               1)Maakaasun ja sähkön hintoja koskevien tietojen osalta toimitettavien laaturaporttien sisältöä koskevat tekniset laadunvarmistusvaatimukset vahvistetaan liitteessä.

               2)Jäsenvaltioiden on toimitettava ensimmäiset laaturaportit viimeistään 15 päivänä kesäkuuta 2019.

               3)Kunkin laaturaportin on katettava edellisen laaturaportin jälkeen kuluneet täydet vuodet. Ensimmäiset laaturaportit koskevat kuitenkin viitevuosia 2017 ja 2018.

               2 artikla

               Laaturaportit on toimitettava komission (Eurostatin) käyttöön asettaman keskitetyn vastaanottopisteen kautta, jotta komissio (Eurostat) voi vastaanottaa kyseiset laaturaportit sähköisesti.

               3 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 17.5.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 311, 17.11.2016, s. 1.

                     (2)

                        Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).

    ---documentbreak---

               LIITE

               Maakaasun ja sähkön hintoja koskeviin Euroopan tilastoihin liittyvien laaturaporttien sisältöä koskevat tekniset laadunvarmistusvaatimukset

               Laaturaporttien on sisällettävä tiedot kaikista asetuksen (EY) N:o 223/2009 12 artiklan 1 kohdassa säädetyistä laatukriteereistä.

               1.RELEVANSSI

               Jäsenvaltioiden on annettava laaturaporteissa seuraavat tiedot:

               (a)kuvaus käyttäjistä ja eri käyttäjien tarpeista sekä näiden tarpeiden perustelut;

               (b)menettelyt, joita käytetään käyttäjätyytyväisyyden mittaamiseen ja tulosten tuottamiseen;

               (c)selostus siitä, missä laajuudessa tarvittavat tilastot ovat saatavilla.

               2.TARKKUUS

               Laaturaporttien on sisällettävä seuraavat osat:

               (a)tarkkuusarviointi, jossa on yhteenveto tietokokonaisuuden eri osista;

               (b)kuvaus otantavirheistä;

               (c)kuvaus muista virheistä.

               3.AJANTASAISUUS JA OIKEA-AIKAISUUS

               Jäsenvaltioiden on ilmoitettava seuraavat tiedot:

               (a)tiedon kuvaaman tapahtuman tai ilmiön ja tiedon saatavuuden välisen ajanjakson pituus (ajantasaisuus);

               (b)tietojen toimituksen tavoitepäivämäärän ja tietojen tosiasiallisen toimituspäivämäärän välisen ajanjakson pituus (oikea-aikaisuus);

               (c)täysin validoitujen tietojen saamiseksi tarvittujen iterointikertojen lukumäärä (validointivaiheen iteroinnit).

               4.SAATAVUUS JA SELKEYS

               Jäsenvaltioiden on ilmoitettava, millä ehdoilla ja keinoilla käyttäjät voivat

               (a)saada tietoja ja käyttää niitä (mukaan lukien esimerkiksi uutistiedotteet, julkaisut, verkkotietokannat, mikroaineistojen saatavuus);

               (b)tulkita tietoja esimerkiksi toimittamalla aineistoa menetelmistä ja laadunhallinnasta.

               5.VERTAILUKELPOISUUS

               Jäsenvaltioiden on ilmoitettava, missä määrin tilastot ovat vertailukelpoisia, kun niitä verrataan

               (a)maantieteellisten alueiden välillä;

               (b)eri ajanjaksojen välillä.

               6.YHTENÄISYYS

               Jäsenvaltioiden on ilmoitettava, missä määrin tilastot ovat

               (a)yhteensovitettavissa muista tietolähteistä hankittujen tietojen kanssa (yhtenäisyys tilastointialueiden välillä);

               (b)yhtenäiset tietyn tietokokonaisuuden sisällä (sisäinen yhtenäisyys).

               Jäsenvaltioiden on myös raportoitava seuraavista täydentävistä laatunäkökohdista:

               1.LAADUNHALLINTA

               Jäsenvaltioiden on raportoitava tilastotuotteiden ja tilastointiprosessien laadunhallinnassa käytössä olevista järjestelmistä ja puitteista. Lisäksi niiden on raportoitava tietojen laatua koskevasta arvioinnistaan.

               2.TIETOJEN TARKISTAMINEN

               Jäsenvaltioiden on selitettävä, miksi validoituja tietoja on tarkistettu. Syinä voi olla esimerkiksi uuden saatavilla olevan tietolähteen tiedot, uudet menetelmät tai muut asiaan liittyvät tiedot. Raportissa on myös ilmoitettava tarkistusten päivämäärä, koko ja laajuus.

               Asetuksen (EU) 2016/1952 7 artiklan 3 kohdan mukaan näihin raportteihin on sisällyttävä tiedot tietojen kattavuudesta ja keruusta, laskentakriteereistä, käytetyistä menetelmistä ja tietolähteistä sekä mahdollisista muutoksista.

               1.TILASTOLLINEN ESITYSTAPA

               Jäsenvaltioiden on toimitettava seuraava kuvaus levitetyistä tiedoista, jotka voidaan esittää käyttäjille taulukoina, kaavioina tai karttoina:

               (a)tiedon kuvaus;

               (b)luokittelujärjestelmä;

               (c)alakohtainen kattavuus;

               (d)tilastokäsitteet ja -määritelmät;

               (e)tilastoyksikkö;

               (f)tilastoinnin perusjoukko;

               (g)viitealue (maantieteellinen kattavuus);

               (h)ajallinen kattavuus (ajanjakso, jolta tiedot ovat saatavissa);

               (i)viiteajanjakso (raportin kattama ajanjakso);

               (j)mittayksikkö.

               2.TILASTOLLINEN KÄSITTELY

               Laaturaporttien on sisällettävä kuvaus kaikista menetelmistä, joita käytetään tietojen keruussa, validoinnissa ja kokoamisessa sekä uusien tietojen johtamisessa.

               3.JULKISTAMISPOLITIIKKA

               Laaturaporteissa on raportoitava säännöistä, jotka koskevat tietojen levittämistä kansallisella tasolla.

               4.LEVITYSTIHEYS

               Raporteissa on myös ilmoitettava, kuinka usein tietoja levitetään kansallisella tasolla.

               Asetuksen (EY) N:o 223/2009 2 artiklan 1 kohdan e ja f alakohdassa vahvistettujen tilastoperiaatteiden mukaisesti jäsenvaltioiden on raportoitava seuraavista näkökohdista:

               1.LUOTTAMUKSELLISUUS

               Laaturaporteissa on oltava tiedot lainsäädännöllisistä toimenpiteistä tai muista virallisista menettelyistä, joilla estetään sellaisen tiedon luvaton paljastaminen, jonka avulla voidaan joko suoraan tai välillisesti tunnistaa henkilö tai taloudellinen yksikkö. Niissä on oltava myös selostus sovellettavista säännöistä, joilla on määrä varmistaa tilastosalaisuus ja estää tietojen luvaton paljastaminen.

               2.KUSTANNUKSET JA RASITE

               Laaturaportteihin on sisällyttävä tietoa tilastotuotteen keräämiseen ja tuottamiseen liittyvistä kustannuksista ja rasitteesta.